
ŠIAULIŲ MIESTO SAVIVALDYBĖS ADMINISTRACIJOS
EKONOMIKOS SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2023 M. VASARIO 2 D. SPRENDIMO NR. T-4 „DĖL NEMOKAMO VAŽIAVIMO VIETINIO (MIESTO) REGULIARAUS SUSISIEKIMO AUTOBUSŲ MARŠRUTAIS ŠIAULIŲ MIESTO SAVIVALDYBĖJE“ PAKEITIMO“ PROJEKTO
AIŠKINAMASIS RAŠTAS

2025 m. gruodžio 4 d.
Šiauliai



Parengto sprendimo projekto tikslai:
.	Pakeisti preambulę ir ją išdėstyti taip:
„Vadovaudamasi Lietuvos Respublikos vietos savivaldos įstatymo 6 straipsnio 33 punktu, 15 straipsnio 2 dalies 14 punktu, 4 dalimi, Lietuvos Respublikos viešojo keleivinio transporto lengvatų įstatymo 4 straipsnio 2 dalimi, Lietuvos Respublikos Šiaulių miesto ir Šiaulių rajono savivaldybių teritorijų ribų keitimo įstatymu, Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“, Šiaulių miesto savivaldybės taryba nusprendžia:“
.	Pakeisti 1 punktą ir jį išdėstyti taip:
„. Nustatyti, kad visi asmenys visais vietinio (miesto) reguliaraus susisiekimo autobusų maršrutais Šiaulių miesto savivaldybėje važiuoja nemokamai:
. rugsėjo 22 dieną – Tarptautinę dieną be automobilio ir Šiaulių miesto gimimo dieną;
. lapkričio 1 dieną – Visų Šventųjų dieną;
. Šiaulių miesto Kalėdų eglės įžiebimo šventės dieną.“

Šiaulių miesto savivaldybės tarybos 2023 m. vasario 2 d. sprendimas Nr. T-4 „Dėl nemokamo važiavimo vietinio (miesto) reguliaraus susisiekimo autobusų maršrutais Šiaulių miesto savivaldybėje“.

Sprendimo preambulė keičiama dėl pasikeitusių teisės aktų.
Sprendimo 1 punktas keičiamas ir išdėstomas nauja redakcija, nes siūloma įtraukti papildomą dieną, kada visi asmenys visais vietinio (miesto) reguliaraus susisiekimo autobusų maršrutais Šiaulių miesto savivaldybėje važiuoja nemokamai, – Šiaulių miesto Kalėdų eglės įžiebimo šventės dieną. Tokiu siūlymu Šiaulių miesto gyventojai būtų skatinami aktyviai dalyvauti Kalėdų eglės įžiebimo šventėje, tokia galimybė atsirastų ir tiems gyventojams, kurie neturi galimybės šventę pasiekti kitokiu būdu. Taip pat, tai būtų paskata rinktis viešąjį transportą atvykstant į Kalėdų eglės įžiebimo šventę bei padėti išvengti automobilių spūsčių miesto centre.
Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės).
Galimos teigiamos pasekmės – patikslintas sprendimas atitiks galiojančius teisės aktus ir paskatins gyventojus aktyviai dalyvauti Kalėdų eglės įžiebimo šventėje bei rinktis viešąjį transportą.
Galimos neigiamos pasekmės – padidės atitinkamo mėnesio nuostoliai, susidarę vežant keleivius vietinio (miesto) susisiekimo maršrutais Šiaulių miesto savivaldybėje nemokamai, kurie kompensuojami iš Šiaulių miesto savivaldybės biudžeto lėšų teisės aktų nustatyta tvarka.

Priėmus sprendimą, keičiamų ar pripažįstamų negaliojančiais teisės aktais nėra.

Sprendimui įgyvendinti papildomų teisės aktų priimti nereikia.

Sprendimui įgyvendinti lėšos reikalingos, kadangi padidės atitinkamo mėnesio nuostoliai, susidarę vežant keleivius vietinio (miesto) susisiekimo maršrutais Šiaulių miesto savivaldybėje nemokamai, kurie kompensuojami iš Šiaulių miesto savivaldybės biudžeto lėšų teisės aktų nustatyta tvarka.
Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupciniu požiūriu sprendimo projektas vertintas, antikorupcinio vertinimo pažyma pridedama.
Sprendimo projektą parengė Šiaulių miesto savivaldybės administracijos Ekonomikos skyrius. Ekonomikos skyriaus vedėja – Aistė Petkuvienė. Tiesioginis rengėjas – vedėjo pavaduotoja, Laura Bračaitė-Štabokienė, tel. (0 41) 383 435. Projekto iniciatoriai: Ekonomikos skyrius.
Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Neatlikta ir nenumatyta.

